Diari Oficial de la Generalitat Valenciana


Sumari del DOGV 148, del 27-02-1984 (1984/802726)

RESOLUCIÓ de 10 de febrer de 1984, de la Direcció General de Serveis Socials de la Conselleria de Sanitat, Seguretat Social i Treball, per la qual es convoquen unes subvencions per a finançament de projectes d'estudis per a profunditzar en temes seleccionats sobre la problemàtica social de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   148

Data del DOGV
:   27-02-1984

Secció del DOGV
:   ALTRES DISPOSICIONS

Número del document
:   1984/802726


Data del document
:   10-02-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 10 de febrer de 1984, de la Direcció General de Serveis Socials, de la Conselleria de Sanitat, Seguretat Social i Treball, per la qual es convoquen unes subvencions per al finançament de projectes d'estudis per a aprofundir en temes seleccionats, sobre la problemàtica social de la Comunitat Valenciana.  
La Direcció General de Serveis Socials vol desenvolupar una tasca de connectar la realitat social amb les distintes activitats d'investigació, amb vocació d'unir les distintes institucions que desenvolupen aquestes tasques en un objectiu comú d'aprofundir en el benestar social de la nostra Comunitat.   
Primera. Objectiu i temes a desenvolupar mitjançant aquestes subvencions.   
L'objectiu d'aquestes subvencions és proporcionar unes ajudes econòmiques per a realitzar treballs d'investigació sobre els temes seleccionats pel seu interés per a aquesta Direcció General. Els temes triats són:   
1. L'objecció de consciència com a pràctica de voluntariat en l'acció social.   
2. La problemàtica dels transeünts en la societat actual. Línies d'actuació respecte a aquesta problemàtica.   
3. Mendicitat infantil. Causes i línies d'actuació davant del problema.   
4. Característiques de l'assistència en les residències d'ancians.   
5. Processos d'informatització en Serveis Socials: en la situació actual i perspectivas de futur.   
6. Fonts de finançament dels Serveis Socials.   
7. Instruments d'avaluació en la integració laboral del disminuït en centres ocupacionals.   
8. La figura professional de l'educador especialitzat en l'àmbit dels Serveis Socials.   
9. Cost social de l'alcoholisme i possibilitats de recuperació amb els recursos actuals.   
10. Cost social de les drogodependències il·legals i possibilitats de recuperació amb els recursos actuals.   
11. Delinquència juvenil i experiències de tractament.   
12. Recursos socials alternatius a l'internament de menors.   
13. Legislació sobre el menor, i la seua adeqüació a la realitat.   
14. Definició, objectius i plans d'actuació dels equips interdisciplinaris de Serveis Socials.   
15. Dificultats i perjudicis en la integració escolar dels disminuïts.   
Segona. Sol·licitants.   
Podran sol·licitar aquestes ajudes els alumnes del darrer cicle, o postgraduats dels tres darrers anys, de qualsevol Facultat o Escola Universitària, que tinga competències sobre els temes proposats. La presentació de treballs podrà ser desenvolupada de forma individual o en grup.   
Tercera. Documentació.   
Per a la petició de la subvenció s?haurà de presentar la següent documentació, per duplicat exemplar:   
1. Memòria del projecte d'investigació on constarà:   
a) El títol del treball a realitzar.   
b) Fonamentació i justificació del treball.   
c) Objectius i hipòtesis del treball, amb explicació de la metodología a utilitzar.   
d) Bibliografia.   
e) Desenvolupament detallat dels punts en què es pretén fonamentar el treball, amb una distribució en distintes fases, quantificant el temps de realització de cada fase i la quantia econòmica de cadascuna d'elles.   
f) Vist-i-plau d'un professor titular de l'esmentada Facultat o Escola Universitària, amb el consegüent compromís de fer el seguiment en la realització de l'esmentat treball.   
2. "Currículum-vitae" del sol·licitant o sol·licitants i totes aquelles dades o documents que vulga aportar.   
3. Certificat lliurat per la Facultat o Escola Universitària corresponent, justificant la situació de ser alumne. Per a postgraduats, fotocòpia o resguard del títol.   
Quarta. Termini de presentació de sol·licituds.   
El termini de presentació de sol·licituds finalitzarà el 27 d'abril de 1984.   
Cinquena. Lloc de presentació.   
La sol·licitud i documentació requerida s'haurà de presentar en la Delegació Territorial de Serveis Socials de la província en que radique el sol·licitant, 1 sense perjudici del que disposa l'article 66 de la Llei de Procediment Administratiu.   
Sisena. Tramitació.   
1. Les Delegacions Territorials de Serveis Socials revisaran i verificaran les sol·licituds. Quan l'expedient estiga incomplet, el sol·licitant, a requeriment de les esmentades Delegacions, haurà de completar-lo en el termini de 10 dies, amb el requeriment que disposa l'article 71 de la Llei de Procediment Administratiu, i serà arxivat sense més tràmit en el cas contrari.   
2. Complert l'expedient, l?original serà enviat a la Direcció General de Serveis Socials en el termini de 3 dies, quedant la còpia en poder de la Delegació Territorial.   
Setena. Comissió d'avaluació i selecció de treballs.   
La comissió d'avaluació i selecció serà designada pel Director General entre membres de distintes institucions de reconeguda solvència científica. L'esmentada comissió será presidida pel Director General de Serveis Socials o persona en la qual delegue.   
Si fos necessari, l?esmentada comissió realitzarà entrevistes personals amb els sol·licitants que considere oportú. L'esmentada comissió farà una proposta de concessió al Director General.   
Vuitena. Resolució.   
Rebudes les sol·licituds per la Direcció General, aquesta resoldrà sobre la concessió d'ajudes per raó de les dades obrants en l'expedient.   
Novena. Quantia de la subvenció.   
Cada ajuda d'estudis estarà dotada amb una quantia de 100.000 pessetes (cent mil pessetes).   
Desena. Justificació de la despesa i pagament de les subvencions concedides.   
El pagament de l'esmentada ajuda es realitzarà en cada fase de la forma següent, prèvia resolució del Director General de Serveis Socials en cada fase.   
-Un 20 % a la presentació d'una redacció ampliada del projecte en el qual s'especifique amb detall totes les característiques tècniques de cadascun dels punts continguts en el projecte.   
-Un 60 % al final de cada fase de realització i proporcionalment al pressuport de cada una, prèvia certificació i aprovació per la comissió tècnica de l'obra ja realitzada en la corresponent fase.   
-El 20% restant es farà efectiu juntament amb la quantitat assignada a la darrera fase, que haurà de finalitzar abans del 15 de desembre de 1984.   
La no presentació del material documental necessari per a la certificació d'una fase o la no aprovació per la comissió tècnica, deixarà suspesa la subvenció. De no continuar el treball proposat, s'exigirà el reintegrament de les quantitats subvencionades fins al moment.   
El sol·licitant haurà d'aportar el número de compte corrent o llibreta d'estalvis o banc.   
Onzena. Drets de la Direcció General de Serveis Socials.  
La Direcció General de Serveis Socials es reserva les següents facultats:   
-La possibilitat de publicar el treball realitzat, o una part.   
-Suspendre temporalment o definitivament el pagament de l'esmentada ajuda, sempre per causes justificades.   
-Els sol·licitants becats es comprometen a deixar constància del patrocini de la Direcció General de Serveis Socials en tots els treballs que publiquen relacionats amb aquest tema, o fent-hi esment.   
-La Direcció General, a través del seu Servei d'Estudis Socials podrà requerir informació sobre la marxa i realització del treball, així com utilitzar els resultats obtinguts en la forma que crega oportuna per a les seues necessitats.   
Dotzena.   
Les resolucions i altres decisions que sobre la concessió de les subvencions adopte la Direcció General de Serveis Socials, seran inapel·lables en tot cas; s'entendrà, a aquests efectes, que la participació en la convocatòria suposa l'aceptació expressa de les bases de la mateixa resolució.   
DISPOSICIO FINAL  
Aquesta Resolució entrarà en vigor el dia de la publicació al Diari Oficial de la Generalitat Valenciana.   
Cosa que fem pública perquè en prengueu coneixement.   
València, 10 de febrer de 1984.   
El Director General de Serveis Socials,  
CARLES PEREZ GARCIA  
1 Delegacions Territorials de Serveis Socials:   
-Alacant: Plaça d'Espanya, 6 - Alacant. Tel. (965) 25 21 12.   
Castelló: Avinguda del Mar, 8 - Castelló. Tel. (964) 23 65 12.   
-València: c/ Misericòrdia, 34 - València-14. Tel. (96) 350 11 99.